LIETUVOS RESPUBLIKOS KULTŪROS MINISTRAS

ĮSAKYMAS

Dėl kultūros ministro 2011 m. Sausio 24 d. įsakymo Nr. ĮV-42 „Dėl KONCERTINĖS ĮSTAIGOS ŠIAULIŲ VALSTYBINIO KAMERINIO CHORO „POLIFONIJA“ Nuostatų patvirtinimo“ Pakeitimo

2024 m. gegužės 9 d. Nr. ĮV-406

Vilnius

1.	P a k e i č i u koncertinės įstaigos Šiaulių valstybinio kamerinio choro „Polifonija“ nuostatus, patvirtintus Lietuvos Respublikos kultūros ministro 2011 m. sausio 24 d. įsakymu Nr. ĮV-42 „Dėl Koncertinės įstaigos Šiaulių valstybinio kamerinio choro „Polifonija“ nuostatų patvirtinimo“ ir juos išdėstau nauja redakcija (pridedama).

2.	Į g a l i o j u koncertinės įstaigos Šiaulių valstybinio kamerinio choro „Polifonija“ vadovę Nijolę Saimininkienę teisės aktų nustatyta tvarka ir terminais pateikti Juridinių asmenų registro tvarkytojui šiuo įsakymu pakeistus koncertinės įstaigos Šiaulių valstybinio kamerinio choro „Polifonija“ nuostatus ir atlikti kitus veiksmus (įskaitant, bet neapsiribojant prašymų, raštų ir kitų dokumentų pasirašymu bei tvirtinimu), susijusius su koncertinės įstaigos Šiaulių valstybinio kamerinio choro „Polifonija“ nuostatų įregistravimu Juridinių asmenų registre.

Kultūros ministras	Simonas Kairys

PATVIRTINTA

Lietuvos Respublikos kultūros ministro

2011 m. sausio 24 d. įsakymu Nr. ĮV-42

(Lietuvos Respublikos kultūros ministro

2024 m. balandžio 9 d. įsakymo

Nr. ĮV-406 redakcija)

KONCERTINĖS ĮSTAIGOS ŠIAULIŲ VALSTYBINIO KAMERINIO

CHORO „POLIFONIJA“

NUOSTATAI

I SKYRIUS

BENDROSIOS NUOSTATOS

1.	Koncertinė įstaiga Šiaulių valstybinis kamerinis choras „Polifonija“ (toliau – Įstaiga) yra ribotos civilinės atsakomybės viešasis juridinis asmuo, biudžetinė įstaiga (juridinio asmens kodas 188200756), turintis sąskaitą (-as) banke ir antspaudą su Lietuvos valstybės herbu ir savo pavadinimu. Įstaigos buveinės adresas – Aušros al. 15, Šiauliai, Lietuvos Respublika. Sprendimą dėl Įstaigos buveinės pakeitimo priima Lietuvos Respublikos kultūros ministerija.

2.	Įstaigos savininkas yra valstybė. Savininko teises ir pareigas įgyvendinanti institucija yra Kultūros ministerija, kuri atlieka Lietuvos Respublikos biudžetinių įstaigų įstatyme nustatytas savininko teises ir pareigas įgyvendinančios institucijos funkcijas.

3.	Įstaigos finansavimo šaltiniai – Lietuvos Respublikos valstybės biudžeto asignavimai ir kitos Lietuvos Respublikos profesionaliojo scenos meno įstatyme nurodytos lėšos.

4.	Įstaigos vieši pranešimai skelbiami Įstaigos interneto svetainėje (https://polifonija.lt), socialinio bendravimo svetainėje „Facebook“ ir gali būti skelbiami kitose visuomenės informavimo priemonėse.

5. Įstaiga įgyvendina valstybės politiką Lietuvos Respublikos kultūros ministrui pavestoje profesionaliojo ir mėgėjų meno srityje.

6. Įstaigos nuostatai keičiami Biudžetinių įstaigų įstatyme ir kituose teisės aktuose nustatyta tvarka.

II SKYRIUS

ĮSTAIGOS VEIKLOS TIKSLAI IR FUNKCIJOS

7. Įstaigos veiklos sritis – profesionalusis scenos menas. Scenos meno rūšis – muzika.

8. Įstaigos veiklos tikslai – formuoti savitą profesionaliojo scenos meno kryptį ir pristatyti Lietuvoje ir užsienyje aukštos meninės vertės klasikinio ir šiuolaikinio profesionaliojo scenos meno kūrinius, ugdyti visuomenės poreikį profesionaliajam scenos menui, užtikrinti profesionaliojo scenos meno prieinamumą visoms šalies visuomenės grupėms.

9.	Įstaiga, įgyvendindama veiklos tikslus, atlieka šias funkcijas:

9.1. organizuoja profesionaliojo scenos meno kūrimą bei viešą atlikimą;

9.2. vykdo kultūrinę edukaciją;

9.3. rengia gastroles šalyje ir užsienyje.

III SKYRIUS

ĮSTAIGOS TEISĖS

10.	Įstaiga, siekdama jai nustatytų veiklos tikslų ir atlikdama jos kompetencijai priskirtas funkcijas, turi teisę:

10.1. formuoti kūrybinės veiklos kryptį, pasirinkti kūrybinius darbuotojus, atlikėjus, autorius ir sudaryti repertuarą, atitinkantį jos veiklos tikslus;

10.2. savarankiškai nustatyti bilietų, kitų teikiamų mokamų paslaugu kainas, įkainius, tarifus, išskyrus tuos atvejus, kai pagal Lietuvos Respublikos įstatymus kainas ir kitus normatyvus reguliuoja valstybė ar Europos Sąjungos teisės aktai;

10.3. įsigyti ilgalaikį ir trumpalaikį turtą, sudaryti sutartis, prisiimti įsipareigojimus;

10.4. gauti pajamas iš turto nuomos ir paslaugų teikimo;

10.5. plėtoti kūrybinius ryšius su Lietuvos ir užsienio valstybių partneriais;

10.6. įsigyti autorių turtines teises į kūrinius, užsakyti kūrinius ir juos viešai atlikti;

10.7. sudaryti darbo grupes ir (ar) komisijas Įstaigos kūrybinės ir ūkinės veiklos klausimams nagrinėti;

10.8. stoti į pelno nesiekiančias asociacijas bei dalyvauti jų veikloje;

10.9. gauti paramą Lietuvos Respublikos labdaros ir paramos įstatymo nustatyta tvarka;

10.10. gauti iš valstybės ir savivaldybių institucijų ir įstaigų, taip pat kitų įstaigų, įmonių ir organizacijų informaciją ir pasiūlymus Įstaigos kompetencijai priskirtais klausimais;

10.11. organizuoti konferencijas, seminarus, Įstaigos darbuotojų kompetencijų ugdymo kursus, kitus renginius, susijusius su Įstaigos veikla.

11.	Įstaiga gali turėti ir kitas įstatymų bei kitų teisės aktų suteiktas teises.

IV SKYRIUS

ĮSTAIGOS VEIKLOS ORGANIZAVIMAS

12.	Įstaigai vadovauja Įstaigos vadovas, kurį Lietuvos Respublikos darbo kodekso, Profesionaliojo scenos meno įstatymo ir kitų teisės aktų nustatyta tvarka konkurso būdu į pareigas skiria ir iš jų atleidžia kultūros ministras. Kultūros ministerija sudaro su Įstaigos vadovu terminuotą 5 metų darbo sutartį. Įstaigos vadovas yra tiesiogiai pavaldus ir atskaitingas kultūros ministrui.

13.	Įstaigos veikla organizuojama vadovaujantis metiniu veiklos planu, kurį tvirtina kultūros ministras, ir šiais nuostatais.

14.	Įstaigos administracijos padalinių veikla ir vidaus tvarka reglamentuojama Įstaigos vadovo tvirtinamais administracijos padalinių nuostatais, Įstaigos darbo reglamentu, vidaus tvarkos taisyklėmis, darbuotojų pareigybių aprašymais.

15.	Įstaigos vadovas:

15.1. vykdo Biudžetinių įstaigų įstatymo 11 straipsnyje ir kituose teisės aktuose nustatytas funkcijas;

15.2. priima įsakymus, pasirašo sutartis, susitarimus, kitus dokumentus, kontroliuoja jų vykdymą arba jų kontrolę paveda kitiems Įstaigos darbuotojams;

15.3. atstovauja Įstaigai arba suteikia įgaliojimus Įstaigos darbuotojams atstovauti Įstaigai teisme ir kitose Lietuvos ir užsienio institucijose, įstaigose, įmonėse ar organizacijose;

15.4. teikia Kultūros ministerijai Įstaigos metinės veiklos ataskaitas;

15.5. vykdo kitas įstatymų ir kitų teisės aktų jam nustatytas funkcijas bei Kultūros ministerijos pavedimus.

16. Laikinai nesant Įstaigos vadovo, jo funkcijas atlieka kultūros ministro paskirtas Įstaigos darbuotojas.

17. Įstaigos vidaus auditą vykdo Kultūros ministerijos Centralizuotas vidaus audito skyrius.

V SKYRIUS

MENO TARYBOS SUDARYMAS, JOS KOMPETENCIJA IR VEIKLA

18.	Įstaigoje trejų metų laikotarpiui sudaroma kolegiali patariamojo balso teisę turinti 7 narių meno taryba. Meno tarybos sudėtį ir darbo reglamentą tvirtina Įstaigos vadovas.

19.	Meno tarybą sudaro Įstaigos darbuotojų 3 atstovai, Įstaigos vadovo 2 atstovai ir kultūros ministro 2 atstovai. Meno tarybos nariu gali būti skiriamas ir ne Įstaigos darbuotojas. Meno tarybai negali vadovauti Įstaigos vadovas.

20.	Meno taryba:

20.1. svarsto ir vertina metinius veiklos planus ir jų ataskaitas;

20.2. svarsto profesionaliojo scenos meno kūrinius, kūrybinei veiklai reikšmingus kitus renginius ir Įstaigos kultūrinę edukaciją;

20.3. svarsto gastrolių planus ir repertuarą;

20.4. svarsto biudžetinės įstaigos pertvarkymo į viešąją įstaigą klausimą.

21.	Meno taryba, apsvarsčiusi 20 punkte nurodytus klausimus, teikia siūlymus Įstaigos vadovui.

22.	Meno taryba iš savo narių išsirenka pirmininką. Meno tarybos pirmininkas organizuoja Meno tarybos darbą ir atsako už jos veiklą.

23.	Meno tarybos posėdis yra teisėtas, jeigu jame dalyvauja ne mažiau kaip pusė narių.

24.	Jeigu Meno tarybos narys atlieka savo pareigas netinkamai arba dėl pateisinamų priežasčių tinkamai jų atlikti negali, į jo vietą Įstaigos vadovo sprendimu skiriamas kitas narys likusiam kadencijos laikui.

25.	Jeigu nepasibaigus kadencijai pasikeičia daugiau nei 2/3 Meno tarybos narių, tvirtinama nauja Meno tarybos sudėtis likusiam kadencijos laikui.

26.	Meno tarybos nario kadencijų skaičius neribojamas.

VI SKYRIUS

BAIGIAMOSIOS NUOSTATOS

27. Įstaiga gali būti reorganizuojama, pertvarkoma ar likviduojama Lietuvos Respublikos civilinio kodekso, Biudžetinių įstaigų įstatymo nustatyta tvarka.

____________________